

# Казанда “Мастер Кемикалз Nalco Champion” берләшкән компаниясенең тикшеренүләр һәм эшләнмәләр үзәге һәм баш офисы ачылды

*04.09.2013*


Бүген Татарстан Республикасы Президенты Р.Н. Миңнеханов “Мастер Кемикалз Nalco Champion” берләшкән компаниясенең тикшеренүләр һәм эшләнмәләр үзәген һәм баш офисын ачуда катнашты (Казан, ул. Зинин ур.,8).

Чарада катнашучыларны сәламләп, Рөстәм Миңнеханов хәбәр иткәнчә, Татарстанда яхшы тамгалы мондый бөтендөнья лидерлары булган компанияләр булу республика өчен үз потенциалын гамәлгә ашыруда, югары квалификацияле кадрлар белән тәэмин итүдә зур мөмкинлек тудыра. Рөстәм Миңнеханов ышаныч белдергәнчә, “Мастер Кемикалз Nalco Champion” берләшкән компаниясе кайбер проектларда Татарстан Республикасы өчен яхшы партнер булачак.

Nalco Champion вәкиле Кевин Фрайер хәбәр иткәнчә, “Мастер Кемикалз Nalco Champion” - бөтендөньяда мәгълүм, су һәм энергия куллану өлкәсендә махсуслаштырылган югары сыйфатлы химик хәл ителешләр һәм технологияләр белән тәэмин итүче, инвестицияләр һәм инновацияләр белән ярдәм күрсәтелә торган локаль компания.

Рөстәм Миңнеханов компаниянең заманча өр-яңа җайланмалар белән җиһазландырылган лабораториясен, офис үзәген карап чыкты.

Белешмә өчен:

“Мастер Кемикалз” - нефть чыгару һәм транспортлау өчен химик технологияләр китереп торучы компания. Ул нефть чыгару барышында технологик процессларны оптимальләштерү өчен химик реагентлар җитештерә һәм гамәлгә кертә.

“Мастер Кемикалз” компаниясе һәм Nalco и Champion Technologies компанияләренең Россия бүлекчәләре берләшкәннәр һәм яңа мөмкинлекләр тәкъдим итәләр. Төгәлрәк - http://www.m-chem.ru/about/

*ТР Президенты Мабугат хезмәте, Елена Бритвина.*
Казанда “Мастер Кемикалз Nalco Champion” берләшкән компаниясенең тикшеренүләр һәм эшләнмәләр үзәге һәм баш офисы ачылды